Doen dit net Aksieplan Week#4 | RSGplus
Doen dit net Aksieplan Week#4
Gepubliseer op 30/08/2017. 24/01/2020
Nota: As jy enige inligting of 'n vorige nuusbrief misgeloop het, klik hier.
Hiermee die planne vir die vierde week van DDN: 4 – 10 September 2017
Raak ontslae van al jou saboteurs.
Identifiseer hulle en slaan hulle vir 'n ses.
Is daar iets wat jou verhoed om die plan te volg of te laat struikel? Maak jy nie tyd vir jou oefen-afspraak nie? Sukkel jy met die eetplan? Wag jy nog om lus te word vir oefen of slimmer eet? Stel was wat jóú aksieplan saboteur, takel dit en skakel dit uit die weg. Onthou, niemand vind dit maklik om gereeld te oefen en nuwe eetgewoontes aan te leer nie, maar soos ons slagspreuk sê: doen dit net, moenie te veel daaroor tob nie.
As jy raad of hulp nodig het, stuur jou vrae aan my by gesond@rsg.co.za en dan kyk ons of ons dalk kan help met raad.
Oefen 4 keer per week. Of die oefening nou stap, fietsry, dans, pilates, swem, joga of watookal is. En dan gaan ons ook begin om ons spiere vóór of ná oefening te strek.
Hou by die program en moenie probeer om vinniger te vorder nie. Deur elke tweede dag te stap of te draf gaan jy vinniger fiks word as om elke dag te draf, want jou liggaam het tyd om te herstel. Boon-op is jou kans op beserings baie minder.As jy stap, stap 30 min per sessie.